KCE-HANA กอดคอกันร่วง หลังเงินบาทแข็งค่าต่อเนื่อง
KCE-HANA กอดคอกันร่วง หลังเงินบาทแข็งค่าต่อเนื่อง วิตกการเมืองสหรัฐฯ
24 ก.ค. 2560

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE  ปิดตลาดภาคเช้า ราคาอยู่ที่ 94.25 บาท ลบ 5.50 บาท หรือ 5.51% สูงสุดที่ 99.25 บาท ต่ำสุดที่ 93.25 บาท มูลค่าซื้อขายที่ 1.04 พันลบ. โดยราคาหุ้นดังกล่าวปรับตัวลงต่ำสุดในรอบ 10 เดือน นับตั้งแต่ราคาหุ้นอยู่ที่ระดับ 91.50 บาท เมื่อวันที่ 12 กันยายน 2560
ขณะเดียวกันราคาหุ้นบริษัทฮานา ไมโครอิเล็คโทรนิคส จำกัด (มหาชน) หรือ HANA ปิดตลาดภาคเช้า ราคาอยู่ที่ 44.50 บาท ลบ 0.50 บาท หรือ 1.11% สูงสุดที่ 45.25 บาท ต่ำสุดที่ 44.25 บาท มูลค่าซื้อขายที่ 103.11 ล้านบาท
โดยราคาหุ้น KCE-HANA ปรับตัวลง สะท้อนเงินบาทแข็งค่าไปแล้ว ขณะที่คาดว่างบการเงินในครึ่งหลังปีนี้ จะได้ประโยชน์จากฤดูกาลส่งอออกของกลุ่มอิเล็กทรอนิกส์เนื่องจากมียอดสั่งซื้อในช่วงเทศกาลคริสมาสต์
อนึ่ง ค่าเงินบาทเปิดตลาดเช้านี้ที่ระดับ 33.43 บาท/ดอลลาร์ แข็งค่าต่อเนื่องจากเย็นวันศุกร์ที่ปิดตลาดที่ระดับ 33.45/46 บาท/ดอลลาร์ โดยนักบริหารเงิน ระบุว่าเงินบาทแข็งค่าในรอบ 26 เดือนหลังมีแรงเทขายดอลลาร์ เมื่อเทียบกับทุกสกุลจากมีความกังวลการเมืองสหรัฐฯ ขณะที่กลางสัปดาห์นี้จะมีการประชุมคณะกรรมการกำหนดนโยบายการเงินของธนาคารกลางสหรัฐ (FOMC) แต่หลายฝ่ายมองว่าไม่น่าจะมีประเด็นใหม่มากนัก เพราะเพิ่งมีการตัดสินใจเกี่ยวกับดอกเบี้ย
 